is en et es is is is is is en is is is is cs is nb is is en is is hu is da is is is is is cs is is is is is is nb is is is is is is is hu is pt is is is is is is en is is is en is is is is cs is nb is is en is is hu is da is is is is is cs is is is is is is nb is is is is is is is hu is pt is is is is is is en cs is is sk is is sk is is sk is nb is is pt is is is pt is sk is pt is en is pt is nb is pt is nb is pt is is is is is is is is is pt is cs is is is is is is is is is is is is is is pt is is is is is is is is is is is is is is is is is is is pt is is is is is is is pt is is is is is is en nb is pt is is is is en nb is is cs pt is is is is is is is is is is is is is is is is is is is is is is is is pt is is is is is is is pt is is is is is is is is is is is hu is is ceb is is is is cs is pt is is is pt is is is is is pt cs is is is is is is cs is pt is is is is is is cs pt is is is is is vi es ca is sv is is is en en is nb is is is is sk is is is en is is pt is en
Ægisgötu 2488-0103viska@viskave.isMán – Fim: 8–16 | Fös: 8-15
Markviss ráðgjöf fyrir fyrirtæki og stofnanir
Aðstaða og aðstoð fyrir námsmenn
Fullorðinsfræðsla fyrir einstaklinga með fötlun
Námskeið fyrir einstaklinga með fötlun
Náms- og starfsráðgjöf hjá Visku
Náms- og starfsráðgjöf fyrir einstaklinga
Náms- og starfsráðgjöf fyrir fyrirtæki og stofnanir
Skref til sjálfshjálpar í lestri og ritun
Aðstaða og aðstoð fyrir námsmenn
Fullorðinsfræðsla fyrir einstaklinga með fötlun
Námskeið fyrir einstaklinga með fötlun
Náms- og starfsráðgjöf hjá Visku
Náms- og starfsráðgjöf fyrir einstaklinga
Náms- og starfsráðgjöf fyrir fyrirtæki og stofnanir
Skref til sjálfshjálpar í lestri og ritun
9 apr| Lífstílssjúkdómar og lífsstílslyf
Fjallað er um helstu lífsstílssjúkdóma m.a. sykursýki 2, offitu, krabbamein, langvinna lungnateppu, þunglyndi, æðakölkun og Alzheimer.
10 apr | Að virkja golfstrauminn
Í lok mars ætlar Ívar Atlason að flytja okkur erindi um nýja aðferð við upphitun á húsum hér í Eyjum.
Nordplus verkefni Visku – Handheld e-learning
Í síðustu viku var Viska fræðslu og símenntunarmiðstöð með gesti frá Grænlandi, Finnlandi, Danmörku, Noregi og Svíþjóð. Viska hefur verið…
Vel heppnuð starfakynning Visku og samstarfsaðila.
Viska, fræðslu- og símenntunarmiðstöð Vestmannaeyja, í samstarfi við Grunnskóla Vestmannaeyja og Framhaldsskólann í Vestmannaeyjum héldu starfakynningu þriðjudaginn 24. apríl frá…
Starfakynning í Þekkingarsetri Vestmannaeyja
Ef þú ert að velta fyrir þér framtíðar starfi eða langar að breyta um starfsvettvang þá er þetta kynning fyrir…
Að finna farvegi – nokkur orð um símenntun í dreifbýli
Símenntunarmiðstöðvar á Íslandi starfa að framhaldsfræðslu og símenntun á grunni samnings við mennta- og menningarmálaráðuneytið og laga um framhaldsfræðslu. Miðstöðvarnar…
Nú til dags eru námsmöguleikar fólks fjölbreyttir, á öllum sviðum samfélagsins. Hins vegar er stóra vandamálið að erfitt kann að…
Stórt og mikilvægt verkefni
Í mörgum tilfellum er það stórt skref fyrir fólk sem hefur ekki lokið formlegri framhaldsskólagöngu að setjast aftur á skólabekk…
Þitt val - Þín leið
Náms og starfsráðgjöf fyrir sjómenn
Tilgangur verkefnisins er að vekja athygli sjómanna á þeirri náms- og starfsráðgjöf sem þeim stendur til boða án endurgjalds hjá Visku fræðslu- og símenntunarmiðstöð.
Bæði er farið yfir hlutverk náms- og starfsráðgjafa og þá þjónustu sem við veitum þannig að sjómenn ættu að geta fengið ráðgjöf þegar þeir eru í landi hverju sinni.
Markviss ráðgjöf fyrir fyrirtæki og stofnanir
Markviss er aðferð til að vinna kerfisbundið að starfsmannaþróun í fyrirtækjum og stofnunum.
Með Markviss er tekist á við þau verkefni fyrirtækja sem fela í sér skipulagningu menntunar, þjálfunar og annað sem tengist uppbyggingu starfsmanna.
Markviss aðferðafræðin byggir á þáttum sem gera uppbyggingu starfsmanna auðveldari.
Með því að nota Markviss er hægt að greina kerfisbundið þá hæfni sem þarf að vera til staðar í fyrirtækinu, hvernig hægt er að öðlast hana og ná árangri.
Viska og Framvegis bjóða upp á námskeið ætluð atvinnubílstjórum.
Námskeiðin fara fram í húsnæði Visku, Ægisgötu 2, nema annað sé tekið fram.
Hægt er að skrá sig með því að hringja í síma 488 01100 eða með því að senda tölvupóst á viska@viskave.is
Námskeiðin verða haldin í lok apríl og maí ef næg þátttaka næst.
Hverjir þurfa að sækja endurmenntun?
Bílstjóri sem ekur stórri bifreið í ökuréttindaflokki D1 og D til farþegaflutninga í atvinnuskyni og í flokki C1 og C til vöruflutninga í atvinnuskyni skal sækja 35 kennslustunda endurmenntun á 5 ára fresti. Þeir bílstjórar sem fengið hafa réttindi sín fyrir 10. september 2013 þurfa að klára endurmenntun fyrir 10. september 2018. Hinir og reyndar allir sem endurnýja ökuskírteinið sitt með þessum flokkum eftir þann tíma þurfa að hafa klárað endurmenntun innan 5 ára.
Hverjir þurfa ekki að sækja endurmenntun?
Þeir bílstjórar sem aka aðeins í eigin þágu og eru ekki í flutningum gegn gjaldi, þurfa ekki að sækja endurmenntun frekar en þeir vilja. Þeir fá því ekki tákntöluna 95 og endurnýja ökuréttindi í flokkum C1, C, D1 og D án endurmenntunar sem gefur réttindi til að aka án gjaldtöku. Þeir bílstjórar geta alltaf endurvakið atvinnuréttindin með því að sækja endurmenntun og endurnýja ökuskírteinið með tákntölunni 95.
Endurmenntunin skiptist í þrjá hluta:
Kjarni: (21 kennslustund) . Vistakstur – öryggi í akstri, lög og reglur og umferðaröryggi – bíltækni. Allir verða að taka kjarna.
Valkjarni: (7/14 kennslustundir). Farþega- og vöruflutningar. Bílstjóri sem er bæði með réttindi til farþega- og vöruflutninga í atvinnuskyni hefur val um hvorn hluta valkjarnans hann tekur en hann má líka taka báða. Bílstjóri sem eingöngu er með réttindi til farþegaflutninga í atvinnuskyni verður að taka farþegaflutningahlutann og bílstjóri sem eingöngu er með réttindi til vöruflutninga verður að taka vöruflutningahlutann.
Val: (7 kennslustundir). Í vali getur bílstjóri sótt sérhæft námskeið sem varðar starf hans og fellur efnislega undir námskrá Samgöngustofu fyrir flokka aukinna ökuréttinda frá janúar 2005. Sérhæft námskeið í vali skal viðurkennt af Samgöngustofu.
Réttindin eru gefin til kynna með tákntölunni 95 og er lok gildistíma sett í sviga aftan við tákntöluna. Talan gildir í öllum ríkjum innan Evrópska efnahagssvæðisins og veitir bílstjóra aðgang að atvinnumarkaði bílstjóra í þessum ríkjum. Ríkjunum er einnig heimilt að nota sérstök atvinnuskírteini með mynd af rétthafa í stað eða ásamt tákntölunni. Skylda til endurmenntunar nær til allra sem halda réttindum til að aka bifreiðum í atvinnuskyni í þessum flokkum.
Grunnnámskeið fyrir almennt starfsfólk í veitingasal
Skerpa á vinnubrögðum í veitingasal óháð starfsreynslu starfsfólks.
Yfirfara samstarf og verklag hjá starfsmannahópnum í heild í samræmi við staðla fyrirtækisin.
Kenna og leiðrétta verklag og taka umræðu um vinnubrögð sem ekki er alltaf tími fyrir á vinnutíma.
Auka sölu, benda á sölutækifæri og ítreka mikilvægi þjónustuþátta.
Góð heildaryfirferð á þáttum sem starfsmaður í veitingasal þarf að þekkja, ábyrgð hans og samstarf við aðra starfsmenn, framkoma, hreinlæti og erfiðir viðskiptavinir. Áhersla á sölu- og þjónustuþáttinn sem lykil að ánægju viðskiptavinar og hvernig hann skilar sér til starfsfólks. Farið yfir fimm þrepa ferli sem allir viðskiptavinir ganga í gegnum og mikilvæga snertipunkta þess.
Verkleg yfirferð á verklagi og notkun verkfæra í sal og bar, svo sem bakkanotkun, diskaburður, dekking og hreinsun. Þessi hluti miðar að þjónustustigi viðkomandi veitingastaðar.
Eitt skipti í samtals 3 klukkustundir.
Hentugur fjöldi er nálægt 10 og hámark er 15 þátttakendur.
Veitingamenn fá staðfestingu á að námskeið hafi farið fram og hverjir tóku þátt.
Einnig stutta samantekt á veikleikum og styrkleikum hópsins og hvaða áherslur væri
gagnlegt að skoða í framhaldi.
Námskeiðið verður haldið mánudag í mars áður en Landeyjahöfn opnar. Nánar auglýst síðar.
Fyrirtækjum er bent á www.attin.is þar sem hægt er að sækja um fyrirtækjastyrki sem eru allt að 75% niðurgreiðsla þátttökugjalda.
Bókhald fyrir einyrkja og aðila með smærri rekstur
Námskeiðið er ætlað einyrkjum eða verktökum með smærri rekstur sem vilja sjá um eigið bókhald. Námskeiðið er verklegt og er unnið í bókhaldskerfinu DK. Námskeiðið er fyrir byrjendur og þá sem vilja aukinn skilning og aukna færni við bókhaldsvinnu.
Farið verður yfir atriði í lögum og reglugerðum sem snúa að bókhaldi, útgáfu reikninga sem og virðisaukaskatti og tekjuskatti. Þá verður farið yfir tilganginn með færslu bókhalds og grunnatriði við bókhaldsvinnu og afstemmingar útskýrð. Einnig verður farið yfir utanumhald um viðskiptakröfur (skuldunauta) og lánadrottna og uppgjör virðisaukaskatts. Að lokum verður fjallað um frágang bókhalds til yfirferðar skoðunarmanns.
Lengd: 20 klst. Kennsla fer fram einu sinni í viku í fimm vikur 4 klst. í senn
Fyrirtækjum er bent á www.attin.is þar sem hægt er að sækja um fyrirtækjastyrki sem eru allt að 75% niðurgreiðsla þátttökugjalda.
Mataræði barna með ADHD eða einhverfu
Megin niðurstöður rannsókna eru þær að fjölbreyttur og næringarríkur matur ásamt reglulegum matmálstímum stuðla að góðu næringarástandi sem er mikilvægt fyrir vöxt og þroska og vellíðan allra barna .
Meðferð við ADHD og einhverfu með sérstöku mataræði er ekki ráðlögð nema þegar grunur er um óþol og ætti þá að vera í samráði við næringarráðgjafa og aðra fagaðila.
Hafa ber í huga að börn á einhverfurófi eru oft á tíðum matvandari en önnur börn og geta átt erfitt með að borða fjölbreyttan mat og er því sérstaklega mikilvægt að styðja við fjölbreytt fæðuval hjá þeim börnum og stuðla þannig að góðu næringarástandi þeirra. Slíkt hið sama má segja um hluta barna með ADHD.
Elísabet Reynisdóttir, sem starfað hefur við ráðgjöf hjá Fjarðabyggð um næringu skólabarna mun leiðbeina um hvernig koma má til móts við matvendni barna.Hún hefur unnið fyrir Granda á Vopnafirði með dagsverkefni í heilsueflingu og fræðslu um mikilvægi næringar og geðræktar svo eitthvað sé nefnt.
Erindið er þátttakendum að kostnaðarlausu, en fólk er hins vegar beðið að skrá sig til þátttöku hjá Visku.
Tími: 13. Mars kl. 17:00-19:00
Staður: Viska, Ægisgötu 2
Næringarfræði – Fyrirlestur fyrir fagfólk sem og áhugafólk
Fyrirlestur um lýðheilsuvandamál og lífsstíl einstaklinga. Fræðsla um næringu og áhrif hennar á fólk almennt. Einnig verður farið inn á sérfæði fyrir sjúklinga og langveika í fyrirlestrinum.
Lífsstílsvandamál hafa alvarlegar afleiðingar jafnt á Íslandi sem og á heimsvísu með auknum líkum á langvinnum sjúkdómum og þar með auknum kostnaði heilbrigðiskerfisins. Með langvinnum sjúkdómum er hér átt við hjarta- og æðasjúkdóma, sykursýki af tegund 2, offitu, lungnasjúkdóma, beinþynningu, Alzheimer og sumar tegundir krabbameina.
Elísabet hefur starfað við ráðgjöf hjá Fjarðabyggð um næringu skólabarna og haldið fyrirlestra, kennt næringarfræði við Menntaskólann á Egilsstöðum, haldið námskeið fyrir Heilbrigðisstofnun Austurlands (HSA) um mikilvægi heilsueflingar og unnið með tillögu að breytingum við eldhús HSA. Hún hefur verið með námskeið hjá starfsendurhæfingu Austurlands eða STARFA. Auk þess hefur hún unnið fyrir Granda á Vopnafirði með dagsverkefni í heilsueflingu og fræðslu um mikilvægi næringar og geðræktar.
Tími: 13. Mars kl. 19:30-22:30
Lengd: þriggja tíma erindi
Staður: Viska, Ægisgötu 2
Nýttu verkfærakistu Google fyrir skjölin þín, myndir og samskipti
Sístækkandi hópur einstaklinga og fyrirtækja þarf að koma samskiptum sínum og gögnum fyrir í skýjunum í kjölfar aukinnar notkunar smartsíma og tafla þar sem geymslupláss er ekki kostur.
Risarnir þrír Apple, Microsoft og Google bjóða upp á lausnir á þessum vanda. Á þessu námskeiði öðlast þú grunnfærni í því að nota Google kerfið til að vinna, geyma og deila gögnum og upplýsingum.
Ef þú veist ekki hvað þú átt að gera við myndirnar þínar sem núna eru á símanum/töflunni, ef þú vilt deila skjölum á hraðan og einfaldan hátt, ef þú vilt spjalla og vinna í upplýsingum á sama tíma, ef þú vilt skipuleggja þig heima og í vinnu þá er þetta námskeið hannað fyrir þig.
Google býður uppá heila gullkistu verkfæra sem allt of fáir nýta sér. Kerfið er sveigjanlegt og einfalt í notkun og leysir margan nútímavandann eins og deilingar, samstarf og geymslupláss.
Á námskeiðinu förum við í
Gmail sem fyrsta skref í átt að skýjunum.
Drive sem er harði diskurinn þinn og geymslupláss í skýjunum.
Google docs – hvar eru verkfærin og hvernig nýti ég þau í stað þess að vera bundin af office-pakka
Hugmyndafræðina um deilingar og samvinnu í sameiginlegum upplýsingum og förum í gegnum verklegar æfingar.
Að leysa vandamálið með myndirnar þínar á símanum/tölvunni með því að hlaða beint upp í drive eða Google myndir – geymdu og deildu eins og þig lystir.
Námskeiðið er byrjendanámskeið en ef þú hefur notað gmail í langan tíma og ekki kynnt þér önnur verkfæri Google ættir þú endilega að mæta.
Auðveldar flutning yfir í skýin.
Þú öðlast grunnfærni í notkun Google meginverkfæra.
Þú losnar við vesen í sambandi við geymslupláss og deilingar á efninu sem þú ert að taka upp á símann eða töfluna þína.
Þú sparar óhemju tíma með nútímavinnubrögðum.
Fyrir einstaklinga, félagasamtök, fólk hjá fyrirtækjum og flest alla þá sem hafa áhuga á að læra að nýta sér verkfærakistu Google og auðvelda sér lífið. Námskeiðið er grunnnámskeið og miðað út frá byrjendum .
Á námskeiðinu er blandað saman aðferðum við vinnu frá tölvu og snjallsíma (iphone). Útgangspunkturinn er vinna á tölvunni og því er ágætt ef þátttakendur hafa með sér tölvu með þráðlausu netkorti og að þeir hafi hlaðið niður Chrome vafranum sem vinnur best með Google.
Þátttakendur eiga að hafa skráð Gmail fyrir námskeiðið og hafa sett upp viðeigandi Apps (gmail, drive, dagatal, docs) á snjallsímann/tölvuna.
ATH. Þátttakendur geta fengið aðstoð við gmail skráninguna og að sækja Apps áður en námskeiðið hefst á námskeiðsdegi. Námsefnið er uppfært miðað við tækni og möguleika hverju sinni.
Leiðbeinandi er Bergþóra Þórhallsdóttir og fer kennsla fram í apríl . Tímasetning nánar auglýst síðar.
Fjallað er um helstu lífsstílssjúkdóma m.a. sykursýki 2, offitu, krabbamein, langvinna lungnateppu, þunglyndi, æðakölkun og Alzheimer. Einnig er fjallað um leiðir til að fyrirbyggja þessa sjúkdóma, lífsstílslyf og ýmis úrræði í baráttu við þessa kvilla, t.d. hreyfiseðla, mælingar á blóðþrýstingi/blóðsykri og rafrettur.
Að auka þekkingu sjúkraliða á lífsstílssjúkdómum sem taldir eru ein algengasta dánarorsök fólks í heiminum. Fjallað verður um þau úrræði sem nota má í baráttunni við þessa sjúkdóma, m.a. lífsstílslyf.
Haldið í Visku mánudaginn 9. apríl kl. 8:15-16:00
Leiðbeinandi: Bryndís Þór Þórsdóttir lyfjafræðingur
Bætt öndun og aukin súrefnisinntaka
Námskeiðinu hefur verið frestað vegna ónógrar þátttöku.
Námskeiðið er fyrir alla þá sem vilja bæta sig á æfingum hvort sem þú ert að hlaupa, synda, hjóla,lyfta, stunda fjallgöngu eða stunda aðra tegund af hreyfingu.
Vilt þú auka súrefnisupptöku þína ?
Jafna þig hraðar milli æfinga ?
Læra að halda púlsinum niðri eða ná púlsinum neðar ?
Hafa stjórn á spennustiginu ?
Þá er þetta námskeið eitthvað fyrir þig
Áherslurnar á námskeiðinu eru eftirfarandi:
Að bæta öndun og auka súrefnisupptöku
Flýta fyrir recovery í stuttum pásum og á milli æfinga
Rétt öndun fyrir, á meðan og eftir æfingar
Sérstakar æfingar fyrir lungu, þind og millirifjavöðva
Slökun sem hægt er að framkvæma allstaðar
Ásamt mörgu öðru sem hjálpar okkur bæði fyrir, við, milli og eftir æfingar.
Leiðbeinandi er Birgir Skúlason sem er alþjóðlegur fríköfunarkennari frá AIDA PADI og SSI og er einnig skyndihjálparkennari. Freedive Iceland hefur haldið námskeið í bættri öndun og aukinni súrefnisupptöku síðan 2014.
Tími: kennsla fram kl. 18:00 til 21:00 þann 21. Mars
Í lok mars ætlar Ívar Atlason að flytja okkur erindi um nýja aðferð við upphitun á húsum hér í Eyjum. Við köllum þetta erindi „Að virkja golfstrauminn“ og verður það haldið 10. Apríl kl. 19:30-21:00.
Erindið er þátttakendum að kostnaðarlausu. Fólk er hins vegar beðið að skrá sig til þátttöku hjá Visku.
Það geta allir bakað flatkökur, bæði konur og karlar
Miðvikudaginn 14.mars stendur til að kenna flatkökugerð.
Námskeiðið er þátttakendum að kostnaðarlausu.
Fólk er hins vegar beðið að skrá sig til þátttöku hjá Visku.
Þeir sem áður höfðu skráð sig til þátttöku eru beðnir að staðfesta þáttökuna.
Námskeiðið er ætlað öllum sem vilja læra skyndihjálp og endurlífgun og öðlast öryggi, færni og þekkingu í að veita nærstöddum aðstoð í bráðatilfellum með því að beita á öruggan hátt einföldum aðferðum í skyndihjálp.
Námskeiðið er metið til eininga í flestum framhaldsskólum, til aukinna ökuréttinda og víðar. Til öryggis er þeim sem þurfa skyndihjálparþekkingu sem hluta af starfsréttindum eða námi ráðlagt að leita staðfestingar hjá viðkomandi menntastofnun hvort námskeiðið sé tekið gilt.
Tími: þegar þátttaka hefur náðst á vorönn 2018
Lengd: 16 kennslustundir (12 klukkustundir – 3 skipti).
Staður: Visku Ægisgötu 2
Fyrirtækjum er bent á www.attin.is þar sem hægt er að sækja um fyrirtækjastyrki sem eru allt að 75% niðurgreiðsla þátttökugjalda.
Vilt þú geta bjargað þér á spænsku næst þegar þú ferð í frí til Spánar? Ef svo er, þá er þetta námskeið tilvalið fyrir þig. Námskeiðið er ætlað þeim sem hafa litla sem enga undirstöðu í spænsku. Áhersla verður lögð á framburð, málfræði og að byggja upp orðaforða ásamt nytsamlegum orðum og frösum sem gagnast í ferðalaginu.
Staður: Húsnæði Visku að Ægisgötu 2
Kennari: Bryndís Stefánsdóttir BA í spænsku
Fjöldi: lágmark 8 manns
Tími: samtals 40 kennslust. þegar næg þátttaka hefur náðst
Fræðslustjóri að láni felst í því að lána mannauðsráðgjafa til fyrirtækja og stofnana sem skoðar þær lausnir sem þegar eru til staðar og samhæfir, ýmist innan fyrirtækjanna eða utan þeirra.
Vönduð fræðsla, símenntun, námskeið og þjónusta fyrir fyrirtæki, stofnanir og einstaklinga.
Ægisgata 2 | 900 Vestmannaeyjar
Mánudaga og fimmtudaga 8 – 16
Föstudaga 8 – 15
Nordplus verkefni Visku – Handheld e-learning
Vel heppnuð starfakynning Visku og samstarfsaðila.
Starfakynning í Þekkingarsetri Vestmannaeyja
Að finna farvegi – nokkur orð um símenntun í dreifbýli
Nafn * Netfang * Sími
© Viska fræðslu- og símenntunarmiðstöð 2017. Allur réttur áskilinn.